Okresná prokuratúra Poprad 
Štefánikova 11, 058 01 Poprad 1 	

Sp. zn. : 2 Pv 209/12/7706	Poprad, 5.5.2014
EEČ : 2-57-55-2014

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.10.2012, spisová značka 2 Pv 209/12/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako zamestnanec spol. XXXXX so sídlom XXXXX - XXXXX v dobe od 03.01.2012 do 26.01.2012 na neustálenom mieste prevzal finančnú hotovosť od klientov spoločnosti XXXXX ako úhradu za dodaný tovar, pričom finančné prostriedky neodviedol dohodnutým spôsobom a použil ich vlastnú potrebu, čím uvedenej spoločnosti spôsobil škodu vo výške 1.961,84 €

Uznesením prokurátora Okresnej prokuratúry XXXXX zo dňa 24.10.2012, spisová značka 2 Pv 209/12/7706, bola určená obvinenému skúšobná doba v trvaní 12 mesiacov.
Odôvodnenie:
     Okresný prokurátor v Poprade uznesením sp. zn. 2 Pv 209/12-10 zo dňa 24.10.2012, ktoré nadobudlo právoplatnosť dňa 06.11.2012, v zmysle § 216 ods.1/ Tr. por. podmienečne zastavil trestné stíhanie vedené proti obv. XXXXX, nar. XXXXX XXXXX XXXXX, t.č. bez zamestnania, stíhanému pre prečin sprenevery  podľa § 213 ods.1 / Tr. zák, ktorého sa dopustil tak, ako je to uvedené vo výrokovej časti tohto uznesenia.

     V zmysle § 216 ods.2/ Tr. por. bola týmto rozhodnutím obv. XXXXX určená skúšobná doba v trvaní 12 mesiacov, ktorá uplynula 06.11.2013. 

      Po uplynutí skúšobnej doby boli vyžiadaný na obvineného odpis z registra trestov a charakteristiky, ako aj správa Okresného úradu v XXXXX, odbor všeobecnej vnútornej správy o evidencii  priestupkov. Z uvedených listinných dôkazov je zrejmé, že obvinený nemá novší záznam v odpise z registra trestov a nebol riešený v priestupkovom konaní, taktiež v mieste trvalého bydliska požíva dobrú povesť. Zo spisového materiálu vyplýva, že spôsobenú škodu uhradil ešte v priebehu prípravného konania.  

     V danej veci bolo teda zistené, že obvinený v skúšobnej dobe podmienečného odsúdenia viedol riadny život, a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry XXXXX do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Kačíreková
prokurátorka